आखन लगी परमेसरा शामुए दा तूं गै बाली एं सैंखपाल देबताया तेरै पंजे पांस गुड़े दी सरीनी देंङ जिस्स बेल्लै मिगी शामू अपनी अक्खीं ने लब्बग। सरीनी सुखी भी बड़े चा कन्ने सुनान लगी, “कुलार टलदै गै ओआई पुज्जग में इक्कै साइऐ प्यार लेई लैने, गलै कन्नै घोटी-घोटी लाङ भी रुट्टी पकाङ, टोढा लांहदे 2 सुकसांद पुच्छङ, आखङ,” “बच्चू तूं इन्ना चिर केह करदा रेया ? पलटनी च कियां रौंदे ? केह करदे ? तेरी ते नुआर गै बदली गेदी, उत्थें नेआ केह खंदा रेआ मेरा पुत्र ; शामू आखग मां रुट्टी खाइऐ सारी गल्ल तुसैंगी सुनाङ इस्से एलै बढ़ी भुक्ख लग्गी दी ऐ।”